



eelnõu
NARVA LINNAVALITSUS
KORRALDUS
	Narva
	                               16.05.2018. a nr ................


Koha-aadressi määramine
(Kadastiku tn 6)
1. Asjaolud ja menetluse käik
Vastavalt Vabariigi Valitsuse 20.12.2007. a määrusele nr 251 „Aadressiandmete süsteem“ tuleb kogu vabariigis korrastada aadressiandmed. Nimekirja korrastamist vajavatest objektidest leiab ADS menetlusrakendusest iga omavalitsuse kohta eraldi.

Narva Linnavalitsuse 31.05.2000. a korraldusega nr 1562-k „Postiaadressi omistamine“ omistati maaüksusele postiaadressiks Kulgu tn 18. 

Ruumiandmete seaduse kohaselt antakse maaüksustele lähiaadressid juurdepääsu omava liikluspinna nime järgi, millele lisatakse numberlisand. Koha-aadress peab tagama objekti leidmise geograafilises ruumis ning olema kooskõlas aadressiandmete süsteemiga.

Kuna maaüksus, lähiaadressiga Kulgu tn 18 (katastritunnus 51105:002:0017) ei oma ligipääsu Kulgu tänavalt, vaid juurdepääs kinnistule on omaniku info kohaselt Kadastiku tänavalt, siis loogilisuse mõttes tuleb määrata kinnistule uus aadress – Kadastiku tn 6 (asendiplaan lisatud).

Ruumiandmete seaduse § 57 lõike 1 punktide 1 ja 2 kohaselt peab koha-aadressi muutma, kui koha-aadressi muutmise kohustus tuleneb õigusaktist, sealhulgas muutub haldus- või asustusjaotus või muutuvad koha-aadressis kasutusel olevad kohanimed ja kui kehtestatud koha-aadress ei ole vastavuses õigusaktides sätestatud nõuetega.

Seoses sellega viib Narva Linnavalitsus läbi koha-aadressi korrastamise menetluse, millega korrastatakse koha-aadress. 
Kõnesoleva krundi omanikku teavitati kavandatava aadressi muutmisest 29.03.2016. a e-kirjaga. 22.09.2016. a saadeti e-korduskiri, vastuseks 23.09.2016. a joonis juurdepääsuteest. 05.10.2016. a tuli aadressi muutmisest keeldumise e-kiri, mispeale on 05.10.2016. a tehtud järelepärimine palvega põhjendada keeldumist. Tänaseni pole sellele vastatud. 
HMS §40 lõike 1 kohaselt saadeti 9.04.2018. a. kinnistu omanikule arvamuste ja vastuväidete ärakuulamiseks korralduse eelnõu, mille kättesaamise kohta on raport olemas. Vastamiseks anti 15 päeva kirja saamisest arvates. Vastust pole tulnud.
2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014. a määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51105:002:0017 aadress Narva linn, Kadastiku tn 6.

4. Rakendussätted
4.1 Lugeda kehtetuks Narva Linnavalitsuse 31.05.2000. a korralduse nr 1562-k „Postiaadressi omistamine“ punktis 1 omistatud postiaadress „Kulgu tn 18“.

4.2 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omanikule, osaühingule RGR Metall;

4.3  Korraldus jõustub teatavakstegemisest;
4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

